
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση του αλλογενούς αλλοδαπού ΑΛ ΜΠΑΧΡΙ Μοχά- 

Καθορισμός αριθμού προσώπων που θα ασχοληθούν με σύμβαση έρ¬ 

Σύσταση Αναπτυξιακού Συνδέσμου 12ης Γεωγραφικής ενότητας 
(περιοχής) Κοινοτήτων Βαλαώρας, Βούλπης, Γρανίτσας, Λημε¬ 
ριού, Λιθοχωρίου, Σιβίστας, Τοπολιάνων .10 

Μεταβίβαση κοινοχρήστων εκτάσεων στο Δήμο Ηγ/τσας .11 

Έγκριση του Ειδικού Κανονισμού Λιμένα Κερκύρας αριθμ. 30 .12 
Ψήφιση, τροποποίηση και προσαρμογή ΟΕΥ Κοινότητας Άδελε Ν. 
Ρεθύμνης στις διατάξεις του Ν. 1586/86 . 13 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 16653 (1) 

Πολιτογράφηση του αλλογενούς αλλοδαπού ΑΛ ΜΠΑΧΡΙ Μαχάμαντ - 
Χασάν του Χασάν. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με τη 16653/15.4.1988 απόφαση του Υφυπουργού Εσωτερικών, 
έγινε δεκτή η από 22.1.1987 αίτηση πολιτογραφήσεως του αλλογε¬ 
νούς αλλοδαπού ΑΛ ΜΠΑΧΡΙ Μοχάμαντ - Χασάν του Χασάν, για από¬ 
κτηση της Ελληνικής Ιθαγένειας. 

Αθήνα, 15 Απριλίου 1988 

Ο ΥΦΥΠΟΥΡΓΟΣ 

Γ. ΚΑΤΣΙΜΠΑΡΔΗΣ 


Αριθ. 13166 (2) 

Τροποποίηση της 12549/23.3.1981 απόφασης «περί καθορισμού κα¬ 
τωτάτων ορίων αποδοχών του προσωπικού των ιπποφορβείων όλης 
της Χώρας» ΦΕΚ 185/31.3.81). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 1 του άρθρου μόνου του ΑΝ 435/68 «περί 
καθορισμού ελάχιστων ορίων μισθών και λοιπών όρων εργασίας κατη¬ 
γοριών τινων μισθωτών». 

2. Το γεγονός ότι δεν υπάρχει επαγγελματική οργάνωση εργοδοτών 
που να μπορεί να εκπροσωπήσει και να δεσμεύσει τους εργοδότες που 
υπάγονται στην απόφαση αυτή με συνέπεια να είναι αδύνατη η σύναψη 
συλλογικής σύμβασης εργασίας που να ρυθμίζει τους όρους αμοιβής 
των εργαζομένων που αφορά η απόφαση αυτή και ότι οι σχέσεις εργα¬ 
σίας των εργαζομένων αυτών δεν καταλαμβάνονται από συλλογικές 
συμβάσεις εργασίας που να ισχύουν γενικά υποχρεωτικές, σύμφωνα με 
τις διατάξεις, των παρ. 2 και 3 του άρθρ. 5 του Ν. 3239/55. 

3. Την από 3.2.1988 αίτηση της Ομοσπονδίας Φορτοεκφορτωτών 
Ελλάδος. 

4. Σχετική γνωμοδότηση του Ανωτάτου Συμβουλίου Εργασίας που 
πάρθηκε κατά τη συνεδρίαση της 3:3.1988 την οποίο δεχόμαστε, απο¬ 
φασίζουμε: 

1. Τροποποιούμε τη 12549/23.3.1981 απόφαση «περίκαθορισμού 
κατωτάτων ορίων αποδοχών του προσωπικού των Ιπποφορβείων απά- 
σης της Χώρας» (ΦΕΚ 185/Β/31.3.81) ως εξής: 

Η παράγραφος 3 του διατακτικού της παραπάνω απόφασης αντικα¬ 
θίσταται ως εξής: 

(3) Σε όλους τους εργαζόμενους που αφορά η απόφαση αυτή χορηγεί¬ 
ται επίδομα τριετούς υπηρεσίας εκ ποσοστού 5 % επί του βασικού ημε¬ 
ρομισθίου για κάθε τριετή υπηρεσία ή προϋπηρεσία σε οποιοδήποτε ερ¬ 
γοδότη με οποιαδήποτε ειδικότητα και μέχρι τη συμπλήρωση 3 τριε¬ 
τιών. 

2. Κατά τα λοιπά εξακολουθεί να ισχύει η τροποποιουμένη απόφαση. 

3. Η ισχύς της απόφασης αυτής αρχίζει από την ημερομηνία δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιεϋθεί στην Εφημερίδα της Κυβερνή¬ 
σεως. 

Αθήνα, 14 Απριλίου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ. ΕΡΓΑΣΙΑΣ 

Π. ΡΟΥΜΕΛΙΩΤΗΣ Π ΓΕΝΝΗΜΑΤΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


\^ίθ. Δ1«/οιχ 1 1151 _ 3 (3) {-] απ όφαση αυτή να δημοσιευθεί στην Εφημερίδα της Κυβερνή- 

Καθορισμός αριθμού προσώπων που θα ασχοληθούν με σύμβαση έργου · σεω ς > 
στο Υπουργείο Υγείας Πρόνοιας και Κοιν. Ασφαλίσεων. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87 προσλήψεις στο δη¬ 
μόσιο τομέα, κοινωνικός έλεγχος στη δημόσια διοίκηση, πολιτικά δικαι¬ 
ώματα και άλλες διατάξεις. 

-2. Τις ειδικές υπηρεσιακές ανάγκες που επιβάλλουν την ανάθεση ερ¬ 
γασίας σε εκτός-υπηρεσίας πρόσωπα, αποφασίζουμε: 

Καθορίζουμε ένα (1) δημοσιογράφο να ασχοληθεί στο Υπουργείο 
Υγείας, Πρόνοιας και Κοιν. Ασφαλίσεων (στην Κεντρική Υπηρεσία) με 
σύμβαση μίσθωσης έργου σύμφωνα με τις διατάξεις τών άρθρων 681- 
Κ.Ε. του Αστικού Κώδικα, με την εκτέλεση των παρακάτω εργασιών: 

α) Εργασίες σύνταξης ενημερωτικών κειμένων με σκοπό την πληρο¬ 
φόρηση των ενδιαφερομένων για τις υπηρεσίες που παρέχονται στον το¬ 
μέα της κοινωνικής πρόνοιας και για το πως μπορούν να κάνουν χρήση 
των υπηρεσιών αυτών. 

β) Γενικότερη προβολή των προνοιακών δραστηριοτήτων. 

2. Η εκτέλεση των εργασιών αυτών θα γίνετραι υπό την άμεση καθο- 
δήγηση και επίβλεψη της Υφυπουργού Σύλβας Ακρίτα. 

3. Η μίσθωση των ανατιθεμένων εργασιών με κατ’ αποκοπή αμοιβή 
θα λάβει χώρα σε περιορισμένο χρόνο ήτοι μέχρι 31.12.1988. 

.4. Ως τυπικό προσόν ορίζεται αποδεικτικό αποφοίτησης Λυκείου και 
τουλάχιστον τριετής εμπειρία δημοσιογράφου που να αποδεικνύεται από 
ασφαλιστικό βιβλιάριο. 

5. Η συνολική αμοιβή του προσώπου που θα ασχοληθεί ορίζεται για 
όλο το χρονικό διάστημα στο ποσό των επτακοσίων χιλ. 700.000 δρχ. 

6. Οι προαναφερόμενες εργασίες δεν ανάγονται στο κύκλο καθηκό¬ 
ντων των υπαλλήλων του Υπουργείου Υγείας Πρόνοιας και Κοινωνι¬ 
κών Ασφαλίσεων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. , 

Αθήνα, 6 Απριλίου 1988 


Αθήνα, 24 Μαρτίου 1988 


Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


- ♦- 

Αριθ. Β2-1061 (5) 

Άδεια παροχής υπηρεσιών στη Μαρία. Μαλικιώαη,- Λοΐζου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας· υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το 459/2.11.83 Π. Δ/γμα (ΦΕΚ 175/29.11.83 τ.Ά). 

3. Το 14874/632/6/87 έγγραφο του Ελεγκτικού Συνεδρίου. 

4. Τα 21195/22909/9051/16.7.87, 5515/4280/11439/ 
29.2.88 έγγραφα του Παν/μίου Αθηνών, αποφασίζουμε: 

Παρέχουμε την άδεια στη Μαρία Μαλικιώση - Λοΐζου, λέκτορα του 
Παιδαγωγικού Τμήματος Νηπιαγωγών του Παν/μίου Αθηνών, για να 
προσφέρει τις υπηρεσίες της ως Συνεργάτης - Ερευνήτρια στο Κέντρο 
Ψυχικής Υγιεινής από 1.1.1987 έως 20.11.1987. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά περίπτωση το ανώτατο όριο απολαβών του άρθρου 6 
του Ν. 1256/82. 

Η ανωτέρω δικαιούται να λαμβάνει το σύνολο των ακαθάριστων 
αποδοχών που λαμβάνει ως μέλος του ΔΕΠ και τα 3/4 του συνόλου 
των ακαθάριστων κάθε φύσης αμοιβών τους για την απασχόλησή τους 
στην παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ 

Α. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

-♦- 

Αριθ. Β2/781 (4) 

Άδεια παροχής υπηρεσιών στην Ελευθερία Καρνάβου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το 459/2.11.1983 Π.Δ/γμα (ΦΕΚ 175/29.11.1983 τ. Ά). 

3. Το 14874/632/6/87 έγγραφο του Ελεγκτικού Συνεδρίου. 

4. Το Γ.5398/12.2.1988 έγγραφο του Παν/μίου Θεσσαλονίκης, 
αποφασίζουμε: 

Παρέχουμε την άδεια στην Ελευθερία Καρνάβου, λέκτορα του Τμή¬ 
ματος Αγρονόμων και τοπογράφων Μηχανικών του Παν/μίου Θεσσα¬ 
λονίκης για να προσφέρει τις υπηρεσίες της ως επιστημονική σύμβουλος 
του Υπουργείου Περιβάλλοντος, Χωροταξίας και Δημοσίων Έργων 
(στο πρόγραμμα σχεδιασμού του νομού Θεσσαλονίκης) από 1.1.1988 
έως 31.12.1988. Για το σκοπό αυτό της χορηγούμε άδεια απουσίας με 
αποδοχές για δύο (2) ημέρες ανά εβδομάδα. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Η ανωτέρω δικαιούται να λαμβάνει το σύνολο των ακαθαρίστων 
αποδοχών που λαμβάνει ως μέλος του ΔΕΠ και τα 3/4 του συνόλου 
των ακαθαρίστων κάθε φύσης αμοιβών τους για την απασχόλησή τους 
στην παραπάνω θέση. 


Αθήνα, 24 Μαρτίου 1988 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
-♦- 

Αριθ. Β2-524(α) (6) 

Άδεια για διδασκαλία στους Λουκά Φίλη και Ιωάννη Μαρμάρινο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

. 1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το 459/2.11.83 Π. Δ/γμα (ΦΕΚ 175/29.11.83 τ.Α·). 

3. Το 14874/632/6/87 έγγραφο του Ελεγκτικού Συνεδρίου. 

4. Το 7035/3455/9156/15.1.88 έγγραφο του Παν/μίου Αθη¬ 
νών, αποφασίζουμε: 

Παρέχουμε την άδεια στους: 1) Λουκά Φίλη λέκτορα του τμήματος 
Θεολογίας και 2) Ιωάννη Μαρμάρινο, λέκτορα του τμήματος φιλοσο¬ 
φίας - παιδαγωγικής και ψυχολογίας του Παν/μίου Αθηνών, για διδα¬ 
σκαλία της Νέας Ελληνικής Γλώσσας στην Πανεπιστημιακή Λέσχη για 
το ακαδημαϊκό έτος 1987-88. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά περίπτωση το ανώτατο όριο απολαβών του άρθρου 6 
του Ν. 1256/82. 

Οι ανωτέρω δικαιούνται να λαμβάνουν το σύνολο των ακαθάριστων 
αποδοχών που λαμβάνουν ως μέλη του ΔΕΠ και τα 3/4 του συνόλου 
των ακαθάριστων κάθε φύσης αμοιβών τους για την απασχόλησή τους 
στην παραπάνω θέση. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Μαρτίου 1988 > 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 

-φ- 

Αριθ. Β2-1063 (7) 

Άδεια παροχής υπηρεσιών στον Ιωάννη Σαμαρά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «για τη δομή και τη λει¬ 
τουργία των Ανωτάτων Εκπ/κών Ιδρυμάτων» όπως συμπληρώθηκε με 
την παρ. 6 του άρθρου 48 του Ν. 1404/83. 

2. Το 459/2.11.83 Π. Δ/γμα (ΦΕΚ 175/29.11.83 τ.Ά). 

3. Του άρθρου 2 παρ. 1(α) του Ν. 1674 (ΦΕΚ 203/86 τ.Α’). 

4. Το 14874/632/6/87 έγγραφο του Ελεγκτικού Συνεδρίου. Γ 

5. Το 10790/4281/29.2.88 έγγραφο του Παν/μίου Αθηνών, 
αποφασίζουμε: 

Παρέχουμε την άδεια στον Ιωάννη Σαμαρά, καθηγητή του τμήματος 
Οικονομικών Επιστημών του Παν/μίου Αθηνών, για να διδάξει το μά¬ 
θημα «Οικονομία και Κοινωνία στην Ελλάδα του 20ου αιώνα I και II» 
στο τμήμα κοινωνιολογίας της Παντείου Ανωτάτης Σχολής Πολιτικών 
Επιστημών ως επισκέπτης καθηγητής κατά το ακαδημαϊκό έτος 
1987-88. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει το σύνολο των ακαθάριστων απο¬ 
δοχών που λαμβάνει ως μέλος του ΔΕΠ και τα 3/4 του συνόλου των 
ακαθάριστων κάθε φύσης αμοιβών του για την απασχόλησή του στην 
παραπάνω θέση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Μαρτίου 1988 


3. Ποθουλάκης Χρήστος με βαθμό Γ'. του κλάδου ΔΕ, με αναπλη¬ 
ρωτή το Μοναστιρλή Χρήστο με βαθμό Δ'. του κλάδου ΤΕ. 

Έργο της Επιτροπής θα είναι η ποιοτική και ποσοτική του κάθε φύ¬ 
σης προμηθευόμενου υλικού αναλώσιμου ή μη, καθώς και η ποιοτική 
παραλαβή της εργασίας που εκτελείται κάθε φορά, αξίας άνω των πέντε 
χιλιάδων (5.000) δρχ. για τις ανάγκες της ΓΓΝΓ. 

Αν απαιτούνται για την παραλαβή ειδικές γνώσεις, στην Επιτροπή 
μπορεί να μετέχει κατά περίπτωση ένα ακόμη μέλος ειδικό για τα συ¬ 
γκεκριμένα υλικά ή τις εργασίες. 

Η θητεία της Επιτροπής αρχίζει από την δημοσίευση της απόφασης 
στην Εφημερίδα της Κυβερνήσεως, σύμφωνα με τις διατάξεις του άρ¬ 
θρου 10 του Ν. 1232/82 και διαρκεί ένα (1) χρόνο. 

Αθήνα 4 Απριλίου 1988 

Με εντολή Υπουργού 
Ο Γενικός Γραμματέας Νέας Γενιάς ■ 

ΓΙΩΡΓΟΣ ΣΕΦΕΡΤΖΗΣ 

-φ- 

Αριθ, Α 10544 (9) 

Ψήφιση Ο.Ε.ΐ. της Κοινότητας Αγ. Στεφάνου Ν. Αχαΐας. 

Έχοντας υπόψη: 

1. Την αριθ. 7/88 απόφαση του Κ.Σ. Αγίου Στεφάνου σχετικά με τη 
ψήφιση του Ο.Ε.Υ. της Κοινότητας. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 
1586/86 και 

4. Την αριθ. 1-13/9.3.88 γνωμοδότηση του Υπηρεσιακού Συμβου¬ 
λίου του άρθρου 14 του Ν. 1586/86, αποφασίζουμε: 

Εγκρίνουμε την αριθ. 7/88 απόφαση του Κ.Σ. Αγίου Στεφάνου περί 
ψηφίσεως του Ο.Ε.Υ. της Κοινότητας, ο οποίος διαρθρώνεται ως εξής:: 
Κατηγορία ΔΕ 
Κλάδος ΔΕΙ Δ/κού 

Μία (1) θέση Γραμματέα με βαθμούς Γ-Α 

Προϊστάμενος της Γραμματείας είναι ο Πρόεδρος της Κοινότητας 
επειδή ο αριθμός των θέσεων δεν'ξεπερνά της τέσσερις (4) (εγκ. ΥΠ.ΕΣ 
27111/87). 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


* 


Αριθ, 2460 (8) 

Συγκρότηση επιτροπής παραλαβής υλικών εργασιών της ΓΓΝΓ. 


Η ΥΠΟΥΡΓΟΣ ΠΟΛΙΤΙΣΜΟΥ 


Σύμφωνα με: 

1. Τις διατάξεις: 

α) Του άρθρου 4 παρ. 2 και 13 του νόμου 1232/82 «επαναφορά σε 
ισχύ, τροποποίηση και συμπλήρωση των διατάξεων του ΝΔ 5352/64 
και άλλες διατάξεις». 

β)Του Π.Δ. 140/83 «Περί Οργανισμού Υπηρεσιών Νέας Γενιάς». 

γ) Του Ν. 1558/85 «Κυβέρνηση και Κυβερνητικά Όργανα». 

2) Το άρθρο 7 παρ. 2 της 45257/16.4.82 απόφαση του Υπουργού 
Προεδρίας της Κυβέρνησης «Περί αναμορφώσεων συλλογικών Οργά¬ 
νων γνωμοδοτικής και αποφασιστικής αρμοδιότητας του Υπουργείου 
Προεδρίας της Κυβέρνησης». 

3. Το 6933/24.5.83 έγγραφο της Δ/νσης Διοικητικού του Υ.Π.Κ, 

4. Την ανάγκη συγκρότησης της Επιτροπής παραλαβής υλικών και 
εργασιών της ΓΓΝΓ. 

5. Την 942/19.2.87 απόφαση της Υπουργού Πολιτισμού για την 
ανάθεση αρμοδιοτήτών στο Γενικό Γραμματέα Νέας Γενιάς, αποφασί¬ 
ζουμε: 

Συγκροτούμε τριμελή επιτροπή παραλαβής υλικών και εργασιών της 
Γενικής Γραμματείας Νέας Γενιάς από τους κατωτέρω. 

1. Κοσοβίτσα Μαρία με βαθμό Β’. του κλάδου ΠΕ, με αναπληρωμα¬ 
τική της Σγουρομύτη Θεοδώρα με βαθμό Γ’. του κλάδου ΠΕ. 

2. ΓΙαμπούκη Ελένη με βαθμό Γ’. του κλάδου ΔΕ, μα αναπληρωμα¬ 
τική τη Συλβέστρου - Καραγιώργη Μαρία μέ βαθμό Β'. του κλάδου 


Με εντολή Νομάρχη 
Ο Δ/ντής 
ΣΤ. ΦΑΡΔΕΛΑΣ 

-♦- . 

Αριθ, ΕΣ-3038 (10) 

Σύσταση Αναπτυξιακού Συνδέσμου 12ης Γεωγραφικής ενότητας (πε¬ 
ριοχής) Κοινοτήτων Βαλαώρας, Βούλπης, Γρανίτσας, Λημεριού, 

Λιθοχωρίου, Σιβίστας, Τοπολιάνων. 

Ο ΝΟΜΑΡΧΗΣ ΕΥΡΥΤΑΝΙΑΣ 
Έχοντας υπόψη: 

1. Τις διατάξεις των άρθρων 177 μέχρι 183 του Π.Δ. 76/85 «Κω¬ 
δικοποίηση σε ενιαίο κείμενο με τίτλο «Δημοτικός και Κοινοτικός Κώδι¬ 
κας» των ισχυουσών διατάξεων του δημοτικού και κοινοτικού κώδικα, 
όπως τροποποιήθηκαν και συμπληρώθηκαν. 

2. Την κοινή απόφαση 2788/26.1.1988 των Υπουργών Εσωτερι¬ 
κών, Εθνικής Οικονομίας και Περιβάλλοντος, Χωροταξίας και Δημο¬ 
σίων Έργων που δημοσιεύτηκε στο 128/3.3.1988 (τεύχος Β ΦΕΚ) 
για προσδιορισμό των γεωγραφικών ενοτήτων (περιοχών) του Νομού 
Ευρυτανίας. 

3. Την αρ. 3039/30 Μαρτίου 1988 απόφασή μας για την υποχρεω¬ 
τική συμμετοχή της Κοινότητας Γρανίτσας στον αναπτυξιακό σύνδεσμο 
της 12ης Γεωγραφικής περιοχής (ενότητας), σύμφωνα με τις διατάξεις 
της παρ. 4 άρθρου 183 του Π.Δ. 76/85 (Δ.Κ.Κ.). 

4. Τις αποφάσεις, 16-29/1987 κοιν. συμβουλίου Βαλαώρας, 11- 
28/87 κοιν. συμβουλίου Βούλπης, 1-3/88 κοιν. συμβουλίου Γρανί¬ 
τσας, 1-4/88 κοιν. συμβουλίου Λημεριού, 8-35/87 κοιν. συμβουλίου 
Λιθοχωρίου, 13-12/87 κοιν. συμβουλίου Σιβίστας και 18-12/87 κοι¬ 
νοτικού συμβουλίου Τοπολιάνων, για σύσταση Αναπτυξιακού Συνδέ¬ 
σμου, στην 12η Γεωγραφική Ενότητα. . 

5. Την ανάγκη συστάσεως Αναπτυξιακού Συνδέσμου στην ανωτέρω 

γεωγραφική ενότητα, επειδή θεωρούμε ότι με την σύσταση αυτή θα επι¬ 
τευχθεί η αποτελεσματικότερη συνεργασία των Ο.Τ.Α. αυτών, η συντο¬ 
νισμένη αξιοποίηση των τοπικών πόρων και η επίτευξη .των στόχων και 
επιδιώξεων των οργανισμών για την αντιμετώπιση των προβλημάτων 
που τους απασχολούν, αποφασίζουμε: 

Επικυρώνουμε τις ανωτέρω αποφάσεις με τις οποίες συστήνεται Ανα¬ 
πτυξιακός Σύνδεσμος στην 12ηΤ’εωγραφική Ενότητα του Νομού απο- 
τελούμενος από τις Κοινότητες, Βαλαώρας, Βούλπης, Γρανίτσας, Λη¬ 
μεριού, Λιθοχωρίου, Σιβίστας και Τοπολιάνων με την ονομασία «1ος 
Αναπτυξιακός Σύνδεσμος Απεραντίων». 

Σκοποί του Αναπτυξιακού Συνδέσμου είναι: 
α. Η εκπόνηση, παρακολούθηση και προώθηση υλοποίησης του τοπι¬ 
κού αναπτυξιακού προγράμματος και του χωροταξικού σχεδίου της πε- 

ρ«>χή<;· 

β. Η κατάρτιση και προώθηση προγραμμάτων για την αξιοποίηση 
των τοπικών πλουτοπαραγωγικών πόρων και την ανάπτυξη των τοπι¬ 
κών παραγωγικών δυνάμεων. 

γ. Η υποβοήθηση των Κοινοτήτων του Συνδέσμου στην καταγραφή 
και ιεράρχιση των αναγκών στην αξιολόγηση των αναγκαίων έργων 
υποδομής και στο προγραμματισμό τους. 

δ. Η μελέτη, κατασκευή, διαχείριση και συντήρηση των έργων τεχνι¬ 
κής υποδομής που θα του αναθέτουν οι κοινότητες. 

ε. Η προμήθεια μηχανημάτων και υλικών για την κατασκευή και συ¬ 
ντήρηση των έργων. 

στ. Η προστασία του περιβάλλοντος και η, μέριμνα για τη διατήρηση 
και αξιοποίηση της αρχιτεκτονικής κληρονομιάς και των πολιτιστικών 
παραδόσεων της περιοχής. 

ζ. Η ενημέρωση και επιμόρφωση των κοινοτήτων της περιοχής με 
στόχο τη διεύρυνση της συμμετοχής τους στην ανάπτυξη του τόπου 
τους. 

η. Η συλλογή, μεταφορά, διάθεση και επεξεργασία των απορριμμά¬ 
των της περιοχής. 

θ. Η μελέτη, κατασκευή, διαχείρηση και συντήρηση συστημάτων 
ύδρευσης ή και αποχέτευσης, που τυχόν θα αναθέσουν οι Κοινότητες στο 
σύνδεσμο. 

,ι. Η προμήθεια και διαχείριση συγκοινωνιακών και μεταφορικών μέ¬ 
σων για την εξυπηρέτηση των κατοίκων της περιοχής. 

ια. Η συντήρηση των σχολικών κτιρίων και η μελέτη, κατασκευή, 
διαχείριση και συντήρηση αθλητικών εγκαταστάσεων και χώρων κοι- 
νωκοπολιτιστικών λειτουργιών διακοινοτικής σημασίας. 

ιβ. Η αντιπυρική προστασίας και η εκπόνηση προγραμμάτων αξιο¬ 
ποίησης του δασικού πλούτου. 

ιγ. Η εκπόνηση προγραμμάτων και την αξιοποίηση των τουριστικών 
πόρων, της περιοχής. 

ιδ. η ανάληψη πρωτοβουλιών και η υποστήριξη της ίδρυσης διακοι- 
νοτικών επιχειρήσεων και μικτών επιχειρήσεων των κοινοτήτων με 
τους συνεταιρισμούς της περιοχής. 

ιε. Γενικά η ανάληψη και υποστήριξη πρωτοβουλιών για την προώ¬ 
θηση της ολοκληρωμένης ανάπτυξης της 12ης Γεωγραφικής Ενότητας 
στα πλαίσια ανάπτυξης του Νομού. 

Έσοδα του Αναπτυξιακού Συνδέσμου είναι: 

α. Εισφορά των μελών 5 % επί των τακτικών εσόδων του προηγού¬ 
μενου έτους, 

β. Πρόσοδοι από την περιουσία του Συνδέσμου 
γ. Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νόμιμα πρόσωπα ή Οργανισμούς - Δωρεές ομογενών κ.λπ. 

δ. Πρόσοδοι από τους φόρους, τέλη, δικαιώματα που επιβάλλονται 
υπέρ του Συνδέσμου. 

ε. Επιχορήγηση από τους φορείς του Δημοσίου τομέα (άρθρο 1 παρ. 
6 Ν. 1256/82), για την εκτέλεση έργων, την κάλυψη διαφόρων δαπά- 
νων και την πληρωμή των αποδοχών του προσωπικού του Συνδέσμου. 
ΕΔΡΑ του Συνδέσμου ορίζεται η Κοινότητα Βούλπης. 

ΧΡΟΝΙΚΗ ΔΙΑΡΚΕΙΑ 10 ΕΤΗ. 

Διάλυση του αναπτυξιακού συνδέσμου: 

Η διάλυση του αναπτυξιακού συνδέσμου ρυθμίζεται από τις ισχύου- 
σες κάθε φορά διατάξεις του Δημοτικού και Κοινοτικού Κώδικα. 

Η απόφαση αυτή, να δημοαιευθεί στην Εφημερίδα της Κυβερνήσεως. 


Καρπενήσι, 30 Μαρτίου 1988 


Η Νομάρχης 

ΑΝΑΣΤΑΣΙΑ ΚΑΝΕΛΛΟΠΟΤΛΟΪ 


Αριθ. 2919 (11) 

Μεταβίβαση κοινοχρήστων εκτάσεων στο Δήμο Ηγ/τσας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Αφού έλαβε υπόψη: 

1. Το Νόμο 3200/55 «περί διοικητικής αποκεντρώσεως». 

2. Το άρθρο 197 παρ. 1 και 3 του Αγρ. Κώδικα. 

3. Το άρθρο 21 του Ν. 1644/86. 

4. Τα κτηματολογικά στοιχεία αγρ/τος «Λάκκος Διανομής έτους 
1959», αποφασίζουμε: 

Μεταβιβάζουμε στο Δήμο Ηγ/τσας κατά πλήρη κυριότητα και νομή 
τις παρακάτω κοινόχρηστες εκτάσεις αγρ/τος «Αάκκα» Οριστικής Δια¬ 
νομής έτους 1959 η οποία κυρώθηκε με την 145/ 21.11.62 ΠΥΣ 
(ΦΕΚ 203/ 21.11.62). 

ΠΙΝΑΚΑΣ 3 


Δρόμοι Κοινοί 


α.τ. 

12 

έκτασης 

2,240 

στρεμμάτων 

α.τ. 

25 

» 

1,365 

» 

α.τ. 

83 

» 

4,463 

» 

α.τ. 

123 

» 

4,055 

» 

α.τ. 

151 

» 

0,925 


α.τ. 

176 

'» 

3,975 


α.τ. 

191 

» 

0,120 

» 

α.τ. 

236 


3,010 


α.τ. 

264 


4,255 

» 

α.τ. 

301 

» 

6,435 

» 

Δρόμοι 

διανομής χωρίς αριθμό έκτασης 1,470 στρεμμάτων 

Δρόμοι διανομής χωρίς 

ΠΙΝΑΚΑΣ 4 Ρεύματα 

αριθμό έκτασης 3,281 στρεμμάτων 

κοινά 

α.τ. 

2 

έκτασης 

1,940 

στρεμμάτων 

α.τ. 

11 

» 

0,535 


α.τ. 

24 

» 

1,750 

» 

α.τ. 

38 

» 

0,230 

» 

α.τ. 

62 

» 

1,750 

» 

α.τ. 

64 


3,250 

» 

α.τ. 

66 

» 

11,250 

» 

α.τ. 

80 

» 

12,465 

» 

α.τ. 

223 


52,754 

» 

ΠΙΝΑΚΑΣ 10 Δρόμοι Ελληνικού Δημοσίου 

α.τ. 

40 

έκτασης 

2,025 

στρεμμάτων 

α.τ. 

57 

» 

8,659 

» 

α.τ. 

58 

» 

2,000 


α.τ. 

128 


8,835 

» 

α.τ. 

263 

» 

4,125 

» 


Ηγουμενίτσα, 1 Απριλίου 1988 

Ο Νομάρχης 
ΠΑΝ. ΣΚΑΛΤΣΑΣ 

-♦- 

Αριθ. ΕΣ/4006 (12) 

Έγκριση του Ειδικού Κανονισμού Λιμένα Κερκύρας αριθμ. 30. 

Ο ΝΟΜΑΡΧΗΣ ΚΕΡΚΤΡΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «Περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119-Α/8.9.83). 

3. Το σχέδιο του Ειδικού Κανονισμού του Λιμένα Κερκύρας αριθμ. 

30 που μας υποβλήθηκε με την αναφορά της Λιμενικής Αρχής Κερκύ¬ 
ρας αριθμ.και επειδή με τις ανωτέρω διατάξεις ρυθμίζονται διατά¬ 

ξεις που κανονίζουν την εύρυθμη λειτουργία του Λιμένα, αποφασί¬ 
ζουμε: 

,. Άρθρο μόνο. 

α) Εγκρίνουμε τον παρακάτω Ειδικό Κανονισμό του Λιμένα Κερκύ¬ 
ρας αριθμ. 30. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΚΕΡΚΥΡΑΣ ΑΡΙΘ. 30 
«Περί αναπροσαρμογής Λεμβουχικών-Αχθοφορικών Δικαιωμάτων» 

Ο ΚΕΝΤΡΙΚΟΣ ΛΙΜΕΝΑΡΧΗΣ ΚΕΡΚΥΡΑΣ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κ.Ν. 499/47 
«περί πειθαρχικής εξουσίας των Προϊσταμένων Λιμενικών Αρχών» 
(ΦΕΚ 162Α), συνδυαζόμενες με τα άρθρα 141-157 του Ν.Δ. 187/73 
με το οποίο κυρώθηκε ο Κώδικας Δημοσίου Ναυτικού Δικαίου (ΦΕΚ 
261 Α). 

β) Τις διατάξεις του Ν. 444/70 «περί αρμοδιότητας του Λ.Σ. και 
σχέσεις προς τας αρμοδιότητας των Σωμάτων Ασφαλείας» (ΦΕΚ 39 
Α). 

γ) Τις διατάξεις του Π.Δ. 338/83 (ΦΕΚ 119 Α/8.9.83). 

ΚΕΦΑΛΑΙΟ Ά. 

Άρθρο 1. 

Ο Παρών Ειδικός Κανονισμός Λιμένα Κέρκυρας αριθ. 30 ισχύει στη 
χερσαία και θαλάσσια ζώνη του, τους λιμένες, τους όρους καθώς και.τη 
θαλάσσια έκταση της περιοχής δικαιοδοσίας της Λιμενικής Αρχής και 
των υφισταμένων της Λιμενικών Σταθμών και Υπαλλήλων Λιμένα κα¬ 
θώς αυτή καθορίζεται από τις κείμενες διατάξεις. 

ΚΕΦΑΛΑΙΟ Β'. 

Αχθοφορικά Δικαιώματα. 

Άρθρο 2. 

1. Τα δικαιώματα των αποσκευοφορέων στο λιμένα Κερκύρας και 
τους λιμένες: 

α) Παξών 

β) Παλαιοκαστρίτσας 

γ) Λευκίμης 

καθορίζονται ως κατωτέρω: 

2. Για επιβάτες που μεταφέρουν συνήθεις αποσκευές ανεξάρτητα θέ- 
σεως δρχ. 28. 

3. Για αποσκευές πέραν των συνήθων (συνήθης αποσκευή λογίζεται 
η μέχρι βάρους 25 κιλών) τα Αχθοφορικά Δικαιώματα καθορίζονται ως 
κατωτέρω: 

α) Βαλίτσες, δέματα, σάκκοι κ.λπ. βάρους από 25-30 κιλών για το 
πρώτο τεμάχιο δρχ. 31 και για κάθε ένα επί πλέον τεμάχιο δρχ. 21. 

β) Βαλίτσες, δέματα, σάκκοι κ.λπ. βάρους από 30-50 κιλών για 
κάθε τεμάχιο δρχ. 45. 

γ) Μπαούλα, ηλεκτρικές συσκευές, έπιπλα, δέματα κ.λπ. άνω των 
50 κιλών κατά τεμάχιο δρχ. 107. 

Άρθρο 3. 

1. Η είσπραξη των αχθοφορικών δικαιωμάτων ενεργείται με έντυπη 
απόδειξη θεωρημένη κανονικά, από τον πράκτορα του πλοίου κατά την 
έκδοση του εισιτηρίου και αποδίδεται στους αχθοφόρους μετά τον από¬ 
πλου του πλοίου. 

Για αμοιβή του ο ναυτικός πράκτορας λαμβάνει 2% από τα εισπρατ- 
τόμενα αχθοφορικά δικαιώματα. 

2. Δεν ειαπράττονται αχθοφορικά δικαιώματα στις-κατωτέρω περι¬ 
πτώσεις: 

α) Για εισιτήρια που εκδίδονται με κατάσταση επιβιβάσεως σε οπλί¬ 
τες των Ενόπλων Δυνάμεων και των Σωμάτων Ασφαλείας. 

β) Για εισιτήρια απορίας που εκδίδονται από τη Λιμενική Αρχή. . 

γ) Για παιδικά εισιτήρια. 

3. Τα ανωτέρω αχθοφορικά δικαιώματα μειώνονται κατά 50% προ- 
κειμένου περί ανδρών των. Ενόπλων Δυνάμεων και των Σωμάτων 
Ασφαλείας. 

4. Για εισιτήρια που εκδίδονται με έκπτωση κατόπιν σχετικών απο¬ 
φάσεων του ΥΕΝ, παρέχεται η αντίστοιχη έκπτωση. 

5. Επιβάτες, κάτοχοι εισιτηρίων επιστροφής υποχρεούνται στην κα¬ 
ταβολή του αχθοφορικού δικαιώματος, που αναλογεί κατά την παρου¬ 


σίασή τους στο ναυτικό πρακτορείο για δήλωση της ημέρας επιστροφή 
τους. 

Άρθρο 4. 

Αχθοφορικά δικαιώματα ειαπράττονται μόνο για τους επιβιβαζόμε¬ 
νους επιβάτες. 

Άρθρο 5. 

Κάθε περίπτωση που δεν προβλέπεται από τις ανωτέρω διατάξεις ή 
κάθε τυχόν διαφορά που θα προκύψει κατά την εφαρμογή των ανωτέρω 
διατάξεων, επιλύεται από τη Λιμενική Αρχή Κερκύρας. 

ΚΕΦΑΛΑΙΟ Γ'. 

Λεμβουχικά Δικαιώματα. 

Άρθρο 6. 

Τα λεμβουχικά δικαιώματα'για τη μεταφορά των επιβατών με τις 
συνήθεις αποσκευές τους από τα πλοία που παραμένουν αγκυροβολη¬ 
μένα μέχρι την προβλήτα και αντίστροφα ορίζονται ως κατωτέρω: 

α) Για επιβάτες ανεξάρτητα θέσης δρχ. 70. 

β) Για μεταφορά επιβατών από πλοία που προέρχονται ή προορίζο¬ 
νται για εξωτερικό δρχ. 79. 

Άρθρο 7. 

Απαλλάσονται από την καταβολή λεμβουχικών δικαιωμάτων: 

α) Παιδιά μέχρι 4 ετών. 

β) Οι ταξιδεύοντες με κατάσταση επιβιβάσεως οπλίτες των Ενόπλων 
Δυναλμεων και των Σωμάτων Ασφαλείας. 

γ) Οι ταξιδεύοντες με δωρεάν εισιτήρια των Λιμενικών Αρχών. 

Άρθρο 8. 

Παρέχεται έκπωση 50% στα λεμβουχικά δικαιώματα στις κατω¬ 
τέρω περιπτώσεις: 

α) Σε Στρατιωτικούς και σ’ αυτούς που υπηρετούν στα Σώματα 
Ασφαλείας. 

β) Σε παιδιά ηλικίας 5-10 ετών. 

γ) Σε Αθλητικά Σωματεία - Εκδρομές Σχολείων - Συλλόγων.- Προ¬ 
σκόπων κ.λπ. 

δ) Στους Συνταξιούχους του ΝΑΤ. 

Άρθρο 9. 

Τα λεμβουχικά δικαιώματα ειαπράττονται με ειδικά έντυπα αποδεί¬ 
ξεων, κανονικά θεωρημένα από τον Υπόλογο για τις εισπράξεις λεμ¬ 
βούχο, που ορίζεται από τη Λιμενική Αρχή. 

Άρθρο 10. 

Το λεμβουχικό δικαίωμα σε περιπτώσεις άφιξης τουριστικών πλοίων 
για την αποβίβαση και επιβίβαση περιηγητών καθορίζεται σε δρχ, 107 
για κάθε περιηγητή. 

Άρθρο 11. 

Εαν για την αποβίβαση και επιβίβαση των περιηγητών χρησιμοποι¬ 
ηθούν οι λέμβοι του πλοίου που μεταφέρει τους περιηγητές, χωρίς να 
χρησιμοποιηθούν από τους λεμβούχους σκάφη, το κατά το προηγού¬ 
μενο άρθρο λεμβουχικό δικαίωμα μειούται κατά 50% και περιλαμβάνει 
και την αμοιβή των λεμβούχων για την παρεχόμενη προσωπική εργα¬ 
σία. 

Άρθρο 12. 

Σε περίπτωση πλεύρισης ή πρυμνοδέτησης του πλοίου, που μεταφέρει 
τους περιηγητές και η αποβίβαση και επιβίβαση των περιηγητών γίνε¬ 
ται χωρίς της μεσολάβηση πλωτών μέσων δεν καταβάλλεται λεμβου¬ 
χικό δικαίωμα. 

Άρθρο 13. 

Ορίζουμε ως κατωτέρω τα λεμβουχικά δικαιώματα αποσκευών, οι 
αποσκευές υπερβαίνουν τα 25 κιλά βάρους για καθένα επιβάτη: 
α) Διάφορα μικροφορτϊα για κάθε κιλό δρχ. 1»24. 
β) Έπιπλα, σκεύη, βαρέα αντικείμενα για κάθε ίέ^λό δ(ίχ. 1,24. 

Άρθρο 14. 

Κάθε ζημιά ή απώλεια αποσκευών που προέρχεται από αποδεδειγ¬ 
μένη κατά την κρίση της Λιμενικής Αρχής, υπαιτιότητα των λεμβού¬ 
χων. βαρύνει τους λεμβούχους. 

Άρθρο 15. 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
ως αντάλλαγμα χρήσης της μισθουμένης λέμβου, που συμπεριλαμβάνει 
και την αμοιβή των επιβαινόντων λεμβούχων, το ποσό των 888 δρχ. 
για κάθε δρομολόγιο της λέμβου και για απόσταση μέχρι ένα (1) ναυ¬ 
τικό μίλλι από την προβλήτα του λιμένα, από ώρας 07.00 μέχρι 20,00, 
των 1182 δρχ. από ώρας 20.00 - 24.00 και των 1776 δρχ. από ώρας 
24.00 - 07.00. 

Για αποστάσεις μεγαλύτερες του ναυτικού μιλλίου το λεμβουχικό δι¬ 
καίωμα καθορίζεται με ελεύθερη συμφωνία και σε αδυναμία επίτευξης 
συμφωνίας, με απόφαση του Λιμενάρχη Κερκύρας. 

Άρθρο 16 

1. Πλοία Ε/Γ και περιηγητικά που δεν υποχρεούνται σε πλοήγηση, 
που παραβάλλουν προσδένουν ή πρημνηοδετούν στα κρηπιδώματα ή 
τους κυματοθραύστες του λιμένα, καταβάλουν τα κατωτέρω δικαιώ¬ 
ματα για την από τους λεμβούχους, αποσκευοφορείς προσφερόμενη ερ¬ 
γασία πρόσδεσης και λύσης των μέσων πρόσδεσής τους και για την το¬ 
ποθέτηση γεφυροκλίμακας επικοινωνίας με την ξηρά όσες φορές θα ζη¬ 
τηθεί: 

α) Πλοία από 100 κοχ έως 1000 κοχ δρχ. 531 

β) Πλοία από 1001 κοχ έως 2000 κοχ δρχ. 794 

γ) Πλοία από 2001 κοχ έως 6000 κοχ δρχ. 1062 

δ) Πλοία από 6001 κοχ και άνω κοχ δρχ. 1328 

ε) Για πλοία μέχρι 100 κοχ δεν εισπράττεται αμοιβή για την πρόσ- 
δεση ή τη λύση των σχοινιών πρόσδεσης. 

στ) Της ανωτέρω υποχρέωσης εξαιρούνται όλα τα Πολεμικά Πλοία. 

2. Τα Ε/Γ - Ο/Γ τα δρομολογημένα στη γραμμή Κερκύρας - Ηγου¬ 
μενίτσας καθώς και στη γραμμή Κερκύρας - Παξών καταβάλλουν τα 
στην παρ. 1 του παρόντος άρθρου δικαιώματα μειωμένα κατά 50%. 

3. Εφόσον η πρόσδεση ή η λύση γίνεται κατά τις Κυριακές κατεργά¬ 
σιμες ημέρες κατά τις οποίες δεν εργάζονται οι Δημόσιες Υπηρεσίες τα 
πιο πάνω τέλη προσόρμισης αυξάνονται κατά 75%. 

4. Για την τοποθέτηση και άρση γεφυροκλίμακας επιβατηγών 
πλοίων που υποχρεούνται σε πλοήγηση καταβάλλεται για το Σωματείο 
Λεμβούχων - Αποσκευοφορέων ποσό δρχ. 664. 

5. Για κάθε σάκκο ταχυδρομείου που μεταφέρεται με λέμβους του 
Σωματείου λεμβούχων αποσκευοφορέων καταβάλλονται δρχ. 11. 

Άρθρο 17 

Τα Λεμβουχικά και Αχθοφορικά δικαιώματα που καθορίζονται στα 
προηγούμενα άρθρα δεν περιλαμβάνουν τις προβλεπόμενες κρατήσεις 
για τα επιδόματα δώρου εορτών και αδείας, καθώς και τις εργοδοτικές 
εισφορές Ι.Κ.Α. και θα προσαυξάνονται ανάλογα. 

Απαγορεύεται η είσπραξη φιλοδωρήματος από τους Λεμβούχους και 
τους Αχθοφόρους. 

6. Για τη μεταφορά με λέμβο του Σωματείου ειδών που ανήκουν σε 
ιδιωτικούς ταχυδρόμους καταβάλλονται τα κατωτέρω δικαιώματα: 

α) Καλάθια, δέματα, σάκκοι κ.λπ. βάρους μέχρι 10 κιλών δρχ. 16. 
β) Καλάθια, δέματα, σάκκοι κ.λπ. βάρους άνω των 10 κιλών και μέ¬ 
χρι 25 κιλών δρχ. 29. 

γ) Καλάθια, δέματα, σάκκοι κ.λπ. βάρους άνω των 25 κιλών και μέ¬ 
χρι 35 κιλών δρχ. 45. 


ΚΕΦΑΛΑΙΟ Δ’ 

Λέμβοι μεταφοράς προσώπων ή πραγμάτων (λάντζες) 

Άρθρο 18. 

Η μεταφορά προσώπων ή πραγμάτων και εφοδίων γίνεται με τις 
αναγνωρισμένες λέμβους του λιμένα (λάντζες) που έχουν εφοδιασθεί με 
σχετική άδεια, σύμφωνα με το άρθρο 107 του Γενικού Κανονισμού Λι¬ 
μένα μας. 

Άρθρο 19. 

1. Με τις επιβατηγές λέμβους γίνεται μόνο μεταφορά προσώπων, 
αντικειμένων και αποσκευών των διακινουμένων ατόμων. 

2. Τα εμπορεύματα και εφόδια μεταφέρονται μόνο από τις φορτηγές 
λέμβους. 

Άρθρο 20. 

Η μεταφορά προσώπων στα αγκυροβολημένα πλοία, γίνεται με 
ολική μίσθωση της Ε/Γ λέμβου, εκτός αν υπάρχει περίπτωση εφαρμο¬ 
γής του άρθρου 23 του Κανονισμού αυτού οπότε και εισπράττεται ατο¬ 
μικό εισιτήριο. 

Για κάθε ολική μίσθωση της Ε/Γ λέμβου, τα λεμβουχικά δικαιώ¬ 
ματα καθορίζονται σε δρχ. 1062 από ώρας 07.00 - 20.00, δρχ. 1592 
από ώρας 20.000 - 24.00 και δρχ. 2125 από ώρας 24.00 - 07.00. 

Άρθρο 21. 

Για την είσπραξη του μισθώματος της λέμβου, οι λεμβούχοι εκδίδουν 
διπλότυπη απόδειξη, που είναι θεωρημένη από την Οικονομική Εφορία 
και στην οποία αναγράφονται οι διαδρομές καθώς και το ποσό που αντι¬ 
στοιχεί στην ανωτέρω μεταφορά. 

Το κανονικό της πληρωμής ελέγχεται από τη Λιμενική Αρχή Κέρκυ¬ 
ρας. 

Άρθρο 22. 

Όταν το πλοίο παραμένει στο αγκυροβόλιο του λιμένα περισσότερο 
από 24 ώρες, εκτελούνται υποχρεωτικά από τις Ε/Γ λέμβους τρία (3) 
δρομολόγια με επιστροφή προς το πλοίο. Την 07.00 ώρα, την 13.00 
και την 20.00 ώρα κάθε ημέρας. 

Άρθρο 23. 

Στην περίπτωση αυτή του προηγούμενου άρθρου τα λεμβουχικά δι¬ 
καιώματα για κάθε διαδρομή με επιστροφή, καθορίζονται ως κατω¬ 
τέρω: 

α) Επισκέπτες ή επιβάτες 107 δραχμές για κάθε άτομο. 

β) Μέλη πληρώματος, εργατοτεχνίτες και άλλοι που συναλλάσονται 
με το πλοίο 73 δρχ. για κάθε άτομο. 

Παιδιά μέχρι 5 ετών, δεν καταβάλλουν λεμβουχικό δικαίωμα. 

Παιδιά από 5-10 ετών καταβάλλουν λεμβουχικό δικαίωμα μειω¬ 
μένο κατά 50 %. 

Άρθρο 24. 

1. Για τη μεταφορά αποσκευών και αντικειμένων των προσώπων 
που διακινούνται, δεν καταβάλλεται κανένα δικαίωμα για τις συνήθεις 
αποσκευές (βάρους μέχρι 25 κιλών). 

Για αποσκευές βάρους μεγαλυτέρου των 25 κιλών και μέχρι 50 κι¬ 
λών καταβάλλεται από τα διακινούμενα πρόσωπα λεμβουχικό δικαί¬ 
ωμά δρχ. 105. 

2. Οι αποσκευές βάρους άνω των 50 κιλών μεταφέρονται μόνο με τις 
Φ/Γ λέμβους, εφόσον υπάρχει κατηγορία των λέμβων αυτών στο λι¬ 
μένα. 

3. Οι λεμβούχοι έχουν υποχρέωση να βοηθούν τα άτομα που μεταφέ¬ 
ρουν αποσκευές κατά τη φόρτωση και εκφόρτωσή τους και να φροντί¬ 
ζουν για την τοποθέτηση και ασφαλή τακτοποίησή τους στο κατά¬ 
στρωμα της λέμβου. 

Άρθρο 25. 

1. Τα λεμβουχικά δικαιώματα για τη μεταφορά εφοδίων πλοίων 
(εξαρτήματα μηχανών, λάδια, χρώματα, τρόφιμα κ.λ.π.) με τις Φ/Γ 
επαγγελματικές λέμβους του λιμένα καθορίζονται σε δραχμές 1062 για 
κάθε τόννο, όταν το πλοίο ευρίσκεται αγκυροβολημένο και 794 δραχμές 
όταν το πλοίο παραβάλλει. 

2. Σε περίπτωση μεταφοράς συμπαγών εμπορευμάτων, εξαρτημά¬ 
των μηχανών κ.λ.π. το-βάρος των οποίων υπερβαίνει τα 500 κιλά, τα 
λεμβουχικά δικαιώματα αυξάνονται 100% από το τιμολόγιο που ισχύει 
κάθε φορά. 

3. Για την είσπραξη από μεταφορά εμπορευμάτων εκδίδεται από 
τους λεμβούχους απόδειξη αριθμημένη και θεωρημένη από την Οικονο¬ 
μική Εφορία Κερκύρας στην οποία γράφεται το ποσό που αντιστοιχεί 
στη συγκεκριμένη μεταφορά. 

Άρθρο 26. 

Τα λεμβουχικά και αχθοφορικά δικαιώματα αυξάνονται κατά 75% 
τις Κυριακές και εργάσιμες ημέρες κατά τις οποίες δεν εργάζονται οι 
Δημόσιες Υπηρεσίες Κερκύρας. 

1. Εάν η εργασία εκτελεσθεί κατά το νυκτερινό ωράριο της Κυρια¬ 
κής, ή εξαιρέσιμης ημέρας το τιμολόγιο των λεμβουχικών δικαιωμά¬ 
των της εξαιρέσιμου ημέρας προσαυξάνεται κατά 50%. 

2. Για αναμονή της Φ/Γ λέμβου κατά τη φόρτωση των εφοδίων 
λόγω μη εγκαίρου αφίξεως του πλοίου εισπράττονται 297 δραχμές για 
κάθε ώρα αναμονής ανεξάρτητα από το τιμολόγιο της μεταφοράς. 

Άρθρο 27. 

Οι ιδιοκτήτες και οι λεμβούχοι των λέμβων που εκτελούν μεταφορές 
στα πλοία, είναι υποχρεωμένοι να μεταφέρουν δωρεάν και χωρίς καμία 
αντίρρηση τα όργανα των Κρατικών Αρχών που έχουν σχέση με τήν εκ¬ 
πλήρωση των διατυπώσεων κατάπλου των πλοίων και να συμμορφώνο¬ 
νται ειδικά γι' αυτό με τις συστάσεις της Λιμενικής Αρχής. 

Άρθρο 28. 

1. Τα ιδιόκτητα πλωτά μέσα των εφοπλιστών, πρακτόρων ή προμη¬ 
θευτών. που χρησιμοποιούνται, για την εξυπηρέτησή τους κατόπιν 
αδείας της Λιμενικής Αρχής, δεν επιτρέπεται να μεταφέρουν επισκέπτες 
ή μέλη πληρώματος εκτός από τον Πλοίαρχο. 

2. Επίσης απαγορεύεται στα ανωτέρω πρόσωπα να μισθώνουν 
πλωτά μέσα για την εξυπηρέτηση των αναγκών τους (μεταφορά τροφί¬ 
μων, εφοδίων κ.λ.π.) εφόσον οι λεμβούχοι διαθέτουν κατάλληλα πλωτά 
μέσα. 

Άρθρο 29. 

1. Οι λεμβούχοι υποχρεούνται να βρίσκονται με τις λέμβους τους στο 
λιμένα σε αναμονή εκτελέσεως δρομολογίου από 07.00 μέχρι 22.00 
και να συμμορφώνονται χωρίς καμία πρόφαση με τις διαταγές και υπο¬ 
δείξεις της Λιμενικής Αρχής σε ότι αφορά τη διενέργεια της λεμβουχι- 
κής εργασίας. 

2. Σε περίπτωση που υπάρχει ένα μόνο πλοίο στο λιμένα, η Λιμενική 
Αρχή έχει το δικαίωμα να καθορίζει εκ περιτροπής την εκτέλεση δρομο¬ 
λογίου από μία Ε/Γ και μία Φ/Γ λέμβο για την εξυπηρέτηση του 
πλοίου. 

3. Οι πράκτορες που αναμένουν πλοίο υποχρεούνται να ειδοποιούν 
πριν από 12 ώρες τους λεμβούχους. 

4. Οι θέσεις αποεπιβίβασης των επιβατών και φορτοεκφόρτωσης 
των εμπορευμάτων καθορίζονται από τη Λιμενική Αρχή Κερκύρας. 

5. Το τιμολόγιο που ισχύει αναρτάται με ευθύνη και φροντίδα των 
λεμβούχων σε κατάλληλο μέρος της λέμβου ώστε να λαμβάνουν εύκολα 
γνώση οι συναλλασσόμενοι (πράκτορες, πλοιοκτήτες κ.λ.π.). 

6. Σε περίπτωση δυσμενών καιρικών συνθηκών η Λιμενική Αρχή 
έχει το δικαίωμα να απαγορεύσει την εκτέλεση δρομολογίων και την 
προσέγγιση των λέμβων στα αγκυροβολημένα πλοία. 


Άρθρο 30. 

Κάθε αμφισβήτηση ή διαφορά για ζητήματα που δεν προβλέπονται 
από τον Κανονισμό αυτόν επιλύονται από τη Λιμενική Αρχή Κέρκυρας. 

Άρθρο 31. 

Από της δημοσιεύσεως του παρόντος Κανονισμού καταργείται ο 
αριθ. 26 Ειδικός Κανονισμός Λιμένα Κέρκυρας (ΦΕΚ 327/Β/ 
24.6.87). 

Άρθρο 32. 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβέρνησης και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές ή αστικές ευθύνες κατά την ισχύουσα Νομοθεσία 
υπόκεινται και στις κυρώσεις του άρθρου 157 του Ν.Δ. 187/73 (ΦΕΚ 
261 - Α/3.10.73), όπως τροποποιήθηκε με το Π.Δ. 207/85 (ΦΕΚ 
760 - Α/3.5.85). 

Κέρκυρα, 15 Μαρτίου 1988 

Ο Κεντρικός Λιμενάρχης ■ 

ΑΝΤΙΠ/ΡΧΟΣ Λ.Σ. ΣΠ. ΙΩΝΑΣ 

β) Ορίζουμε ημερομηνία έναρξης ισχύος αυτού την ημέρα δημοσίευσής 
του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κέρκυρα, 4 Απριλίου 1988 

Ο Νομάρχης 
ΗΛΙΑΣ ΠΕΡ1ΣΣ.4ΚΗΣ 

-♦- 

Αριθ. 4525 (13) 

Ψήφιση, τροποποίηση και προσαρμογή ΟΕΥ Κοινότητας Άδελε Ν. Ρε- 
θύμνης στις διατάξεις του Ν. 1586/86. 

Η ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 12τουΝ. 1188/81 «Κώδικα καταστά- 
σεως προσωπικού ΟΤΑ». 

2. Τις όμοιες του Ν. 1586/86 «Βαθμολογική διάρθρωση των θέ¬ 
σεων του Δημοσίου, ΝΠΔΔ καί ΟΤΑ και άλλες διατάξεις». 

3. Το 53560/6.8.1986 έγγραφο του Υπουργείου Εσωτερικών, 
σχετικά με την ψήφιση των ΟΕΥ των ΟΤΑ. 

4. Τη 14/88 απόφαση του Κ.Σ. Άδελε περί ψήφισης και προσαρμο¬ 
γής του ΟΕΥ της Κοινότητας στις διατάξεις του Ν. 1586/86. 

5. Τη 1/15.3.88 γνωμοδότηση του Υπηρ. Συμβουλίου του άρθρου 
14 παρ. 9 Ν. 1586/86, αποφασίζουμε: 

Εγκρίνουμε τη 14/88 απόφαση του Κ.Σ. Άδελε με την οποία ψηφί¬ 
ζεται ο Οργανισμός Εσωτερικής Υπηρεσίας (ΟΕΥ) της Κοινότητας και 
προσαρμόζεται στις διατάξεις του Ν. 1586/86, έτσι ώστε η οργανική 
σύνθεση και διαβάθμιση του προσωπικού ύστερα από την τροποποίηση 
να έχει ως ακολούθως: 

Άρθρο 1 

Η όλη υπηρεσία της Κοινότητας αποτελείται: 1) από διοικητικές οι¬ 
κονομικές υπηρεσίες με το όνομα «Γραμματεία» και 2) από υπηρεσίες 
καθαριότητας - έργων και λοιπών υπηρεσιών με το όνομα «Τμήμα κα¬ 
θαριότητας έργων και λοιπών υπηρεσιών». 

Άρθρο 2 

Η οργανική σύνθεση, διαβάθμιση και κατάταξη των θέσεων του τα 
κτικού προσωπικού της Κοινότητας ορίζονται ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΓΡΑΜΜΑΤΕΙΑ 

Α’ ΚΑΤΗΓΟΡΙΑ ΤΕ 

Κλάδος ΤΕ17 Διοιχητικών-Λογιστικών. 

Μία (1) θέση με βαθμούς Γ-Α. 

Β' ΚΑΤΗΓΟΡΙΑ ΔΕ 

Κλάδος ΔΕΙ Διοικητικών. 

Μία (1) θέση με βαθμούς Γ-Α. 

ΤΜΗΜΑ ΚΑΘΑΡΙΟΤΗΤΑΣ - ΕΡΓΩΝ ΚΑΙ ΛΟΙΠΩΝ ΥΠΗΡΕ¬ 
ΣΙΩΝ 

Α' ΚΑΤΗΓΟΡΙΑ ΤΕ 

Κλάδος ΤΕ3 Τεχνολόγων Πολ/κών Μηχ/κών. 

Μία (1) θέση με βαθμούς Γ-Α. 

Β' ΚΑΤΗΓΟΡΙΑ ΔΕ 

Κλάδος ΔΕ28 Χειριστών μηχ/των έργων. 

Δύο (2) θέσεις με βαθμούς Γ-Α. 

Κλάδος ΔΕ29 οδηγών αυτ/των. 

Μία (1) θέση με βαθμούς Γ-Α. 

Γ' ΚΑΤΗΓΟΡΙΑ ΤΕ 

Κλάδος ΥΕ2 Επιστατών καθαριότητας. 

Μία (1) θέση με βαθμούς Δ - Γ. 

Κλάδος ΥΕ16 Προσωπικού καθαριότητας. 

Τρεις (3) θέσεις με βαθμούς Δ - Γ. 

Τέσσερις (4) θέσεις με βαθμούς Δ - Γ προσωρινές βάσει του Ν. 1476/ 
84. 

Μία θέση προσωπικού καθαριότητας με τρίωρη απασχόληση με σχέση 
εργασίας ιδιωτικού δικαίου αόριτου χρόνου. 

Άρθρο 3. 

Όλες οι ανωτέρω υπηρεσίες της Κοινότητας τελούν υπό τη Δ/ναη 


του Προέδρου της Κοινότητας, ο οποίος μπορεί να ορίζει προϊστάμενο 
Γραμματείας και του τμήματος Καθαριότητας - Έργων και Λοιπών 
Υπηρεσιών ένα από τους υπαλλήλους τους αντίστοιχα. 

Άρθρο 4. 

Για την πλήρωση των παραπάνω θέσεων, τα καθήκοντα του προσω¬ 
πικού που υπηρετεί σ’ αυτές, το χρόνο εργασίας, τις υπηρεσιακές μετα¬ 
βολές, τα του πειθαρχικού ελέγχου κλπ. θα εφαρμόζονται οι εκάστοτε 
ισχύουσες διατάξεις περί προσωπικού ΟΤΑ (Ν. 1188/81, 1476/84, 
1586/86). Η αμοιβή του θα γίνεται σύμφωνα με τις διατάξεις του Ν. 
1505/1984. 

Άρθρο 5. 

Δοθέντος ότι οι υπάλληλοι των ΟΤΑ υπάγονται στην ασφάλιση του 
ΙΚΑ τα της ιατρικής και νοσοκομειακής περίθαλψης αυτών ρυθμίζονται 
υπό των οικείων διατάξεων του ΙΚΑ. 

Άρθρο 6. 

Υπό την άμεση εποπτεία του προέδρου ο οποίος προΐσταται όλου του 
προσωπικού που υπηρετεί στην Κοινότητα τούτο εκτελεί όλα τα καθή¬ 
κοντα και τις υποχρεώσεις που απορρέουν από την ισχύουσα περί δήμων 
και κοινοτήτων νομοθεσία, τις σχετικές εγκυκλίους και διαταγές της 
Νομαρχίας και ανάγονται στην άσκηση των αρμοδιοτήτων κάθε κλά¬ 
δου. 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 30 Μαρτίου 1988 

Η Νομάρχης 
Β. ΜΟΣΙΑΛΟΥ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(14) 

Στην ΕΔ1α/09/26/ΦΠ απόφαση του Υπουργού Περιβάλλοντος, 
Χωροταξίας και Δημοσίων Έργων, που αφορά σύσταση και συγκρό¬ 
τηση Υπηρεσιακού Συμβουλίου Υπαλλήλων της Γενικής Γραμματείας 
Δημοσίων Έργων και δημοσιεύθηκε στο ΦΕΚ 109/25.2.88 τεύχος 
Β', διορθώνεται η χρονολογία υπογραφής από το εσφαλμένο «Αθήνα, 
14 Ιανουάριου 1988», στο σωστό «Αθήνα, 14 Ιανουάριου 1987». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



